CELEX: 32022D1020
Language: lt
Date: 2022-06-27 00:00:00
Title: Tarybos įgyvendinimo sprendimas (BUSP) 2022/1020 2022 m. birželio 27 d. kuriuo įgyvendinamas Tarybos sprendimas 2010/788/BUSP dėl ribojamųjų priemonių atsižvelgiant į padėtį Kongo Demokratinėje Respublikoje

2022 6 28   
               
               
                  LT
               
               
                  Europos Sąjungos oficialusis leidinys
               
               
                  L 170/83
               
            
         TARYBOS ĮGYVENDINIMO SPRENDIMAS (BUSP) 2022/1020
         2022 m. birželio 27 d.
         kuriuo įgyvendinamas Tarybos sprendimas 2010/788/BUSP dėl ribojamųjų priemonių atsižvelgiant į padėtį Kongo Demokratinėje Respublikoje
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 31 straipsnio 2 dalį,
         atsižvelgdama į 2010 m. gruodžio 20 d. Tarybos sprendimą 2010/788/BUSP dėl ribojamųjų priemonių atsižvelgiant į padėtį Kongo Demokratinėje Respublikoje (1), ypač į jo 6 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2010 m. gruodžio 20 d. Taryba priėmė Sprendimą 2010/788/BUSP;
                  
               
                     (2)
                  
                  
                     2016 m. gruodžio 12 d. Taryba, reaguodama į trukdymą rinkimų procesui ir žmogaus teisių pažeidimus Kongo Demokratinėje Respublikoje, priėmė Sprendimą (BUSP) 2016/2231 (2). Sprendimu (BUSP) 2016/2231 buvo iš dalies pakeistas Sprendimas 2010/788/BUSP ir nustatytos jo 3 straipsnio 2 dalyje nurodytos autonominės ribojamosios priemonės;
                  
               
                     (3)
                  
                  
                     atsižvelgiant į Bendrojo Teismo sprendimą byloje T-108/21 (3), iš Sprendimo 2010/788/BUSP II priede pateikto fizinių asmenų ir subjektų sąrašo vienas įrašas turėtų būti išbrauktas;
                  
               
                     (4)
                  
                  
                     todėl Sprendimo 2010/788/BUSP II priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2010/788/BUSP II priedas iš dalies keičiamas taip, kaip išdėstyta šio sprendimo priede.
         
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje dieną.
         
         
            Priimta Liuksemburge 2022 m. birželio 27 d.
            
               
                  Tarybos vardu
               
               
                  Pirmininkė
               
               A. PANNIER-RUNACHER
            
         
         
            (1)  OL L 336, 2010 12 21, p. 30.
         
            (2)  2016 m. gruodžio 12 d. Tarybos sprendimas (BUSP) 2016/2231, kuriuo iš dalies keičiamas Sprendimas 2010/788/BUSP dėl ribojamųjų priemonių Kongo Demokratinei Respublikai (OL L 336 I, 2016 12 12, p. 7).
         
            (3)  2022 m. balandžio 27 d. Bendrojo Teismo sprendimas Ferdinand Ilunga Luyoyo prieš Europos Sąjungos Tarybą (T-108/21, ECLI:EU:T:2022:253).
      
      
         
            PRIEDAS
            Iš Sprendimo 2010/788/BUSP I priedo A skirsnyje („Asmenys“) pateikto sąrašo išbraukiamas šis įrašas:
            
               
                           „3.
                        
                        
                           Ferdinand Ilunga LUYOYO“.